Minnistetsjerke fan Makkum

De Minnistetsjerke fan Makkum is in monumintaal tsjerkegebou, in fermanje, op de hoeke fan de Bleekstrjitte en de Túnstrjitte yn Makkum.

 Skiednis 
De fermanje fan Makkum en de byhearrende kosterswenning waarden yn 1909 boud. Foar dat doel hie de minnistegemeente fan Makkum yn 1908 in stik grûn op de hoeke fan de Bleekstrjitte en de Túnstrjitte kocht. It ûntwerp fan it kompleks is fan de Ljouwerter arsjitekt Hendrik Hendriks Kramer. Hy ûntwurp de gebouwen yn in ienfâldige Um 1800-styl. Kenmerkend binne de ferskillende klokgevels fan de tsjerke en de kosterswenning.Neffens Karstkarel wie it kompleks sa as wenkompleks foarm jûn as in ferwizing fan de arsjitekt nei de skûltsjerken dy't yn it ferline troch minnisten brûkt waarden (Karstkarel 2006:97) It tagongsstek oan de Bleekstrjitte sit ûnder in segmintbôge mei dêrboppe in boarstwarring op de hoeke markeard mei in bolpiron. Boppe de portyk hat de gevel ien fan 'e klokgevels en oan 'e linkerkant fan de portyk is in toerfoarmige konstruksje makke.

De kosterswenning hat in klokgevel oan de Bleekstrjitte en oan de Túnstrjitte. Yn dat lêste geveldiel sit de tagongsdoar fan de wente. De wente hat in skou mei Makkummer tegels mei ôfbylden fan skippen.

De fermanje en de kosterswenning binne beide erkend as ryksmonumint ûnder mear om de geefheid fan it eksterieur en ynterieur, de kultuerhistoaryske- en arjitektuerhistoaryske betsjutting en as foarbyld fan it wurk fan de arsjitekt Kramer.

 Oargel 
It tsjerkeoargel is yn 1890 boud troch de firma L. van Dam & Zn út Ljouwert, dy't dêrby gebrûk makke fan inkele ûnderdielen fan in earder troch A. van Gruisen yn 1839 boud oargel. It oargel is allinnich tagonklik fia de kosterswenning. it ienmanualige ynstrumint hat njoggen registers.

 Keppeling om utens 
 Oargeldatabase: disposysje fan it oargel

Kategory:Bouwurk yn Makkum
Kategory:Tsjerkegebou yn Wûnseradiel
Kategory:Tsjerkegebou yn Súdwest-Fryslân
Kategory:Ryksmonumint yn Wûnseradiel
Kategory:Ryksmonumint yn Súdwest-Fryslân
Kategory:Bouwurk út 1909